《凌云寺》
宋代·晁公溯

问途出青郊，践胜得绀园。
始登十寻阁，敬礼两足尊。
仰观碧玉螺，瑞光发面门。
飞霞在指瑞，甘泉生耳根。
屹为江山壮，高揭日月存。
念此未云夸大，法身满乾坤。
东望乌牛峰，突起如伏鼋。
少休白云亭，远见苍烟村。
晴波溢清辉，午树增重昏。
方袍无平叔，佳处莫与论。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。